Zapisnik - 49. sjednica Vijeća

49. sjednice Vijeća Mjesnog odbora Čulinec održane 4. travnja 2025.
u sjedištu Mjesnog odbora Čulinec, Ulica badema 2a s početkom u 18,00 sati

NAZOČNI ČLANOVI VIJEĆA: Mario Kolar,  Damir Škarić i Jadranka Petrović.
NENAZOČNI ČLANOVI VIJEĆA: Suzana Benc i Hrvoje Holler.

Predsjedava Mario Kolar, predsjednik Vijeća.
Zapisnik vodi Mario Kolar.

Predsjednik konstatira da je nazočno 3 od ukupno 5 članova Vijeća, što znači da Vijeće može pravovaljano odlučivati, te otvara 48. sjednicu Vijeća Mjesnog odbora Čulinec.

Bez rasprave, jednoglasno, Vijeće prihvaća tekst Zapisnika 48. sjednice Vijeća, održane 17. ožujka 2025, bez izmjena.

Na prijedlog predsjednika Vijeće jednoglasno utvrđuje


DNEVNI RED

1. Aktivnosti VMO Čulinec u razdoblju 2021. do 2025. godine 
2. Pitanja i prijedlozi



Ad 1 – Aktivnosti VMO Čulinec u razdoblju 2021. do 2025. godine 

Bez rasprave Vijeće jednoglasno donosi 


Zaključak

VMO zaključkom po ovoj točki završava 49. sjednicu Vijeća MO Čulinec, kao zadnju sjednicu u sazivu mandata 2021/2025. godina.  Vijeće jednoglasno naglašava važnost svih zaključaka koji su bili doneseni te vjeruje da su svi vijećnici svojim radom, zalaganjem i sudjelovanjem kako u predlaganju točaka tako i u sudjelovanju u raspravama doprinijeli boljim odlukama od važnosti za sam Čulinec. Vijeće je posebno ponosno na činjenicu da su se svi zaključci Vijeća donosili prije svega vođeni boljitkom Čulinca, a političke razlike ili jednakosti vijećnika VMO samo su donijele širinu u kvaliteti odluka Vijeća. Jednoglasna odluka vijećnika VMO da će se svi prijedlozi upisivati kao prijedlozi Vijeća, a ne ponaosob, donijela je posebnu kvalitetu kako raspravama tako i zaključcima koji su se donosili neopterećeno.

Nadalje, vijećnici pozivaju naredni saziv VMO Čulinec da nastavi sa svim pozitivnim promjenama koje je Vijeće predlagalo tijekom mandata, a koji popis prijedloga je Vijeće redovno nadopunjavalo kao Excel tabele s prijedlozima komunalnih aktivnosti na području nadležnosti MO Čulinec za svaku godinu zasebno.

Kao posebne izazove, VMO posebno naglašava izvršenje prijedloga i zaključaka koji su dostavljani kako na nadležnost VGČ Donja Dubrava tako i posebno na sam Grad Zagreb, koji je u konačnici i bio zadužen za izvršenje zaključaka VMO i posljedičnih odluka VGČ Donja Dubrava.

Vijeće kao posebni cilj predlaže narednom sazivu mandata, da uz ostale pozitivne a nerealizirane prijedloge po zaključcima posebno razmotri i prijedlog za izgradnjom novoga objekta MO Čulinec. Postojećem dotrajalom objektu propušta krov, curi voda uz dimnjak po električnoj instalaciji, prozori i sva stolarija spremni su za zamjenu, a zbog požara je i uništenog potkrovlja zatvorenog u brzoj adaptaciji.

S ponosom na sve učinjeno, Vijećnici VMO Čulinec ovim zaključkom završavaju svoj mandat 2021 do 2025. godine.



Ad 2 -Pitanja i prijedlozi
Budući da se nitko nije javio za riječ predsjednik zatvara točku dnevnog reda i zaključuje sjednicu u 21,00 sat.


KLASA: 024-08/25-003/798
URBROJ: 251-13-11-6/005-25-2
U Zagrebu, 4. travnja 2025.

Predsjednik
Vijeća Mjesnog odbora Čulinec
Mario Kolar


















[bookmark: _GoBack]„Napomena: Stupanjem na snagu Odluke Gradske skupštine Grada Zagreba o raspisivanju izbora za članove vijeća gradskih četvrti i za članove vijeća mjesnih odbora (Službeni glasnik Grada Zagreba 8/25), 11. travnja 2025. prestao je mandat članovima Vijeća Mjesnog odbora Čulinec te stoga Vijeće nije prihvatilo Zapisnik 49. sjednice.“
